**Ministru kabineta noteikumu projekta** **“Grozījums Ministru kabineta 2017.gada 7.marta noteikumos Nr. 135 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas īstenošanas noteikumi”” un Ministru kabineta noteikumu projekta “Grozījums Ministru kabineta 2017.gada 22.augusta noteikumos Nr.495 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu mērķis ir darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” (turpmāk – SAM 4.3.1) abu kārtu ietvaros pagarināt termiņu, kādā centralizētās siltumapgādes pakalpojuma sniedzējs, kuram uzticēts sniegt pakalpojumus ar vispārēju tautsaimniecisku nozīmi, var lūgt sadarbības iestādi pārkvalificēt atlases kārtas ietvaros sniegto valsts atbalsta shēmu. Tiesību akts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Izdoti saskaņā ar Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 13. punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" (turpmāk – SAM 4.3.1.) pirmās un otrās projektu iesniegumu atlases kārtas ietvaros valsts atbalsts tiek sniegts saskaņā ar Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk - Komisijas regula Nr. 651/2014) 38. un 46. pantu un atsevišķām darbībām ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 1407/2013). Komisijas regulā Nr. 651/2014 ietvertie maksimālās atbalsta intensitātes nosacījumi ierobežo pašvaldību centralizētās siltumapgādes uzņēmumu iespējas saņemt pašvaldības galvojumu aizdeva saņemšanai kredītiestādēs. Tā kā tika apdraudēta SAM 4.3.1. pirmajā un otrajā projektu iesniegumu atlases kārtā iesniegto projektu īstenošana un SAM 4.3.1. 2018. gada finanšu mērķa sasniegšana, 2018.gada jūlijā tika veikti grozījumi Ministru kabineta 2017.gada 7.marta noteikumos Nr. 135 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas īstenošanas noteikumi” (turpmāk - MK noteikumi Nr.135) un Ministru kabineta 2017.gada 22.augusta noteikumos Nr.495 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi” (turpmāk – MK noteikumi Nr.495), paredzot papildu valsts atbalsta sniegšanas nosacījumus, nosakot, ka SAM 4.3.1. pirmās un otrās projektu iesniegumu atlases kārtas ietvaros valsts atbalstu iespējams sniegt arī kā valsts atbalstu attiecībā uz kompensāciju par sabiedriskajiem pakalpojumiem tiem komersantiem, kuriem uzticēts sniegt pakalpojumus ar vispārēju tautsaimniecisku nozīmi, saskaņā ar Komisijas 2011. gada 20. decembra Lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.MK noteikumos Nr.135 un MK noteikumos Nr.495 tika noteikts, ka, ja finansējuma saņēmējs ir centralizētās siltumapgādes pakalpojuma sniedzējs, kuram uzticēts sniegt pakalpojumus ar vispārēju tautsaimniecisku nozīmi, tas var lūgt Centrālo finanšu un līgumu aģentūru (turpmāk – CFLA) līdz 2018. gada 31. decembrim pārkvalificēt atlases kārtas ietvaros sniegto valsts atbalsta shēmu. Minētais termiņš tika noteikts ar mērķi motivēt atbalsta saņēmējus ātrāk veikt nepieciešamās izmaiņas un nekavēt projektu ieviešanu. Ekonomikas ministrija ir saņēmusi informāciju, ka vairāki atbalsta saņēmēji, kam tas būtu bijis nepieciešams, nav paguvuši veikt nepieciešamās darbības noteiktajā termiņā un tam ir vairāki iemesli:1. Izmaksu pieaugums pēc iepirkumu procedūras veikšanas, attiecībā pret plānotajām izmaksām, kas tika prognozētas brīdī, kad projektu iesniegumi tika iesniegti;
2. Vēl šobrīd vairākos projektos atbalsta saņēmēji tikai veic vai plāno iepirkumus, līdz ar to tie vēl nav nonākuši līdz reālajām projekta gala izmaksām un maksājumiem, tāpēc nevar savlaicīgi apzināties problēmas apmērus un konstatēt, vai nepieciešams veikt atbalsta shēmas maiņu;
3. Vairāki līgumi par projekta īstenošanu tika noslēgti pēc MK noteikumosNr.135 un Nr.495 noteiktā atbalsta shēmas pārkvalifikācijas termiņa t.i., pēc 2018.gada 31.decembra, kas nozīmē, ka minētajiem atbalsta saņēmējiem nav bijusi iespēja veikt atbalsta shēmas pārkvalificēšanu.

Lai novērstu risku, ka vairāki projekti varētu netikt īstenoti finansējuma trūkuma dēļ, jo tiem nav bijusi iespēja pārkvalificēt piešķirto atbalsta shēmu, tiek veikti grozījumi MK noteikumos Nr.135 un MK noteikumos Nr.495, pagarinot minēto termiņu par vienu gadu, t.i., nosakot to līdz 2019.gada 31.decembrim. Papildus norādām, ka tiem finansējuma saņēmējiem, kuri vēlēsies pārkvalificēt piešķirto atbalstu atbilstoši noteikumu projektā paredzētajam, būs nepieciešams veikt grozījumus līgumā par projekta īstenošanu. Tādā gadījumā finansējuma saņēmējam CFLA nepieciešams iesniegt šādus papildu dokumentus:* iesniegumu pārskatīt valsts atbalsta shēmu;
* līgumu, kas noslēgts ar pašvaldību, vai pašvaldības lēmumu, ka projekta iesniedzējam tiek uzticēts sniegt pakalpojumu ar vispārēju tautsaimniecisku nozīmi, kas noslēgts uz laiku līdz 10 gadiem, saskaņā Eiropas Komisijas 2011.gada 20.decembra lēmuma 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas lēmums Nr. 2012/21/ES) 2. panta 2. punktā noteikto;
* apliecinājumu, ka kompensācija par sabiedriskā pakalpojuma sniegšanu nepārsniegs 15 000 000 *euro* vidēji gadā pilnvarojuma laikā saskaņā ar Komisijas lēmuma Nr.2012/21/ES 2. panta 1. punkta a) apakšpunktu.

Papildus finansējuma saņēmējs:* veic tehniskus labojumus apstiprinātajā projektā atbilstoši CFLA norādītajam, ja nepieciešams;
* nodrošina, ka atbalsta summa nepārsniegs kompensācijas apjomu, kas noteikts Komisijas lēmuma Nr. 2012/21/ES 5. panta 1. punktā.

Atbilstoši Komisijas lēmuma Nr. 2012/21/ES 6. panta 1. punktā noteiktajam CFLA reizi trijos gados ir tiesības veikt pārbaudi par izmaksātā kompensācijas apjoma atbilstību Komisijas lēmuma Nr. 2012/21/ES 5. pantā noteiktajam.Ja CSA uzņēmums ir saņēmis atbalstu, kas pārsniedz Komisijas lēmuma Nr. 2012/21/ES 5. panta 1. punktā noteikto apjomu, CFLA saskaņā ar Komisijas lēmuma Nr. 2012/21/ES 6. panta 2. punktu ir tiesības attiecīgajam uzņēmuma pieprasīt atmaksāt saņemto pārmērīgo kompensāciju;* izpilda visus nosacījumus, kas ietverti ar CFLA noslēgtajā līgumā par projekta īstenošanu, tai skaitā, nosacījumus par projekta īstenošanas ilgumu.

Papildus norādām, ka pilnvarojuma sniedzēja (attiecīgās pašvaldības) pienākums ir uzraudzīt, lai kompensācija par sabiedriskā pakalpojuma sniegšanu nepārsniedz 15 000 000 *euro* vidēji gadā pilnvarojuma laikā, kā arī ietvert pilnvarojuma līgumā visus nepieciešamos nosacījumus kompensācijas uzraudzīšanai un pārkompensācijas atgūšanai.Minētie grozījumi projektu līgumos nav uzskatāmi par būtiskām izmaiņām atbilstoši Eiropas Parlamenta un Padomes 2013.gada 17.decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71.pantam, jo netiek traucēta sākotnējo mērķu sasniegšana. Noteikumu projektā iekļautās prasības uzskatāmas par finansējuma saņēmējiem labvēlīgākām. Papildus Ekonomikas ministrija norāda, ka, ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu, līdz ar to tiesiskās paļāvības principa aizskārums attiecībā uz attiecīgajām personām nav konstatējams. |
| 3. Projekta izstrādē iesaistītās institūcijas un publikas personas kapitālsabiedrības | Ekonomikas ministrija. |
|  4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 4.3.1. pirmās atlases kārtas mērķa grupa ir siltumenerģijas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne atbalsta saņēmējiem, ne Eiropas Savienības fondu vadībā iesaistītajām institūcijām.Noteikumu projekts paredz pozitīvu ietekmi uz tautsaimniecību, jo ar to tiek pagarināts termiņš, kurā atbalsta saņēmēji var lūgt CFLA pārkvalificēt sniegto valsts atbalsta shēmu, tādējādi mazinot risku, ka netiks īstenoti projekti, kuri nevar saņemt pašvaldības galvojumu.  |
| 3. | Administratīvo izmaksu monetārs novērtējums | ES fondu administrēšanas izmaksas sadarbības iestādei un atbildīgajai iestādei plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4.  | Atbilstības izmaksu monetārs novērtējums | Projekts šo jomu neskar.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:* 1. Komisijas lēmums Nr. 2012/21/ES;
	2. Komisijas regula Nr. 651/2014;
	3. Komisijas regula Nr.1407/2013.
 |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: 1. Komisijas lēmums Nr. 2012/21/ES;
2. Komisijas regula Nr.651/2014;
3. Komisijas regula Nr.1407/2013.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr. 651/2014 | Vispārīga atsauce noteikumu projektos | *Ieviesta pilnībā* | *Neparedz stingrākas prasības* |
| Komisijas regula Nr. 1407/2013  | Vispārīga atsauce noteikumu projektos | *Ieviesta pilnībā* | *Neparedz stingrākas prasības* |
| Komisijas lēmums Nr. 2012/12/ES  | Vispārīga atsauce noteikumu projektos | *Ieviesta pilnībā* | *Neparedz stingrākas prasības* |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| **Noteikumu projekti šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Noteikumu projekta sagatavošanas procesā Ekonomikas ministrija komunicēja ar atbalsta saņēmējiem un CFLA, lai apkopotu galvenos iemeslus kā dēļ atbalsta saņēmēji nav paguvuši veikt atbalsta shēmas pārkvalificēšanu. Noteikumu projekts ir publicēts Ekonomikas ministrijas tīmekļa vietnē, sabiedrībai ir dota iespēja informēt par iebildumiem un priekšlikumiem, ja tādi rodas. |
| 3. | Sabiedrības līdzdalības rezultāti | Līdz šim nav saņemti iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

**Ekonomikas ministrs R. Nemiro**

**Vīza: Valsts sekretārs Ē.Eglītis**

Evelīna Matisone; 67013241

Evelina.Matisone@em.gov.lv